**Gabriel Iván Heinze** (født 19. april 1978 i Crespo, Entre Ríos-provinsen) er en argentinsk fotballtrener og tidligere fotballspiller som er hovedtrener for Newell’s Old Boys.

Hans far er av volga-tysk herkomst. Hans mor er av italiensk herkomst. Han har tysk og italiensk pass i tillegg til sitt argentinske.

Klubbfotball
------------

### Tidlig karriere

Heinze startet karrieren sin i små lokale fotballag før han flyttet til Newell's Old Boys i Santa Fe-provinsen. Han debuterte profesjonelt i 1997.

### Real Valladolid

Han tiltrakk seg snart oppmerksomhet fra europeiske speidere og ble i 1997 kjøpt av den spanske klubben Real Valladolid. Heinze forlot hjemlandet i ung alder uten å ha vært involvert i landslaget. Den tøftspillende, venstrefotede forsvarsspilleren var knapt kjent i sitt hjemland. Han ble lånt ut til det portugisiske laget Sporting Lisboa foran 1998/99-sesongen.

### Paris Saint Germain

Da han etter endt låneperiode returnerte til Spania utviklet han seg til stjerne i Valladolid-laget. Han fikk rykte på seg for å være en sterk venstreback og en god hodespiller. Det førte til en overgang til Paris Saint Germain i 2001, der han fortsatte å imponere. Mellom 2003 og 2004 mottok han vinnermedalje i Coupe de France og sølvmedalje i Ligue 1.

### Manchester United

Mens forsvarsspilleren forberedte seg til Argentinas VM-kvalifiseringskamper i mai ble han linket til Manchester United. Et par uker senere signerte han en femårskontrakt på Old Trafford.

Heinze har fått rykte på seg for å være en sterk, kompromissløs forsvarsspiller. Han er også kjent for sin stahet og sine lederegenskaper. I tillegg er han kjent for å være svært sterk i lufta. Han ankom England med rykte på seg for å være en "hardman". En avis i Frankrike hadde en undersøkelse for å finne ut hvilken forsvarsspiller fansen mente var tøffest i spillestilen i fransk fotball – Heinze vant overlegent. Kjøpet av argentineren gjorde at Sir Alex Ferguson og Manchester United, etter lengre tids leting, fikk en venstreback i verdensklasse.

Han fikk en knalldebut for United i september 2004 med et mål i 2-2-kampen mot Bolton Wanderers og etablerte seg umiddelbart som Uniteds førstevalg på venstrebacken med flere svært imponerende opptredener. Manchester United-fansen trykket argentineren til sitt bryst for sin eksemplariske innsats og sin glimrende besluttsomhet på banen. Heinzes imponerende spill ble ofte hyllet av United-fansen på tribunen med tilropet "Ar-gen-tina!" Heinze ble kåret til årets spiller av United-fansen etter 2004-05-sesongen. Han slo dermed klubbens toppscorer Wayne Rooney, og ble i tillegg første søramerikaner til å vinne prisen. I august 2005 ble han kåret til *Den beste forsvareren i Paris St Germains historie*.

Heinze ble skadet i Mesterliga-kampen mot Villarreal den 13. september og var ute av spill resten av sesongen. United fikk et stort hull å tette i Heinzes fravær, noe som forsterket inntrykket av hvor viktig argentineren var for Manchester-klubben. Kieran Richardson, John O'Shea og Patrice Evra hadde alle spilt på Heinzes venstrebackposisjon med svært varierende suksess. Ferguson uttalte at laget hans savner Heinzes rutine og lederegenskaper.

#### Overgangskonflikten sommeren 2007

Heinze under en kamp mot Valencia CF i 2009.
Lag som Liverpool FC, Juventus, Newcastle United og Real Madrid var interessert i en overgang for Heinze sommeren 2007. Etterhvert bekreftet Alex Ferguson at Heinze ønsket å forlate klubben. Ferguson ønsket imidlertid ikke å la Heinze gå til erkerivalene Liverpool, noe som fikk Heinze til å true med å gå til rettssak. Heinze krevde etterhvert fast plass eller lov til å gå til Merseyside-laget. I møte mellom Henize og Alex Ferguson skal Heinze ha uttalt at Manchester United har brutt sitt løfte til han. Det ble etterhvert også meldt at Premier League ville se nærmere på saken, og en høring i saken ble bestemt. Ettersom konflikten dro ut i tid tilbydde Manchester United Heinze til de spanske storklubbene Barcelona og Real Madrid, mens hovedpersonen selv ville til Anfield. 22.08.07 skrev Heinze under en fireårskontrakt med Real Madrid.

### Real Madrid

22. august 2007 gikk Heinze til den spanske storklubben etter å ha signert en 4-årskontrakt. Heinze skal ha kostet £8 millioner. Han debuterte 2. september 2007 mot Villarreal da han kom innpå som innbytter.

### Marseille

Heinze meldte overgang til Olympique de Marseille den 30. juli 2009 og skrev under på en toårsavtale.

Landslagsspill
--------------

Heinze spilte for det argentinske fotballandslaget som vant gull i Sommer-OL 2004. Gabriel var del av nok et sterkt defensivt lag da Argentina gikk gjennom turneringen uten å slippe inn mål. Heinze blir på landslaget vanligvis brukt på venstresiden i en forsvarstreer, og blir dermed ikke så offensiv som han blir når han spiller på venstrebacken på klubbnivå.

Heinze har italiensk pass, men valgte å spille for fødelandet Argentina. Han var fortsatt en ukjent back i Argentina da han fikk sin femte landskamp, mot Ecuador. Han måtte bli introdusert for fansen i pressen hjemme. Hans prestasjoner i PSG gav ham en plass i Argentinas tropp foran kvalifiseringen til Fotball-VM 2006. 
Han ble også tatt ut i Argnetinas tropp til VM i fotball 2010. Han scoret Argentinas eneste mål i første kamp mot Nigeria.

Karriere som spiller (alle turneringer)
---------------------------------------

*Per 22. mai 2007*

|
|  |
| Klubb | Kamper | Mål | Periode |
| Argentinas flagg Newell's Old Boys | 8 | 0 | 1997 |
| Spanias flagg Real Valladolid | 54 | 1 | 1997–2001 |
| Portugals flagg Sporting Lisboa | 5 | 1 | 1998–1999 (lån) |
| Frankrikes flagg Paris Saint-Germain | 109 | 4 | 2001–2004 |
| Englands flagg Manchester United | 83 | 4 | 2004–2007 |
| Spanias flagg Real Madrid | 0 | 0 | 2007– |

Trenerkarriere
--------------

I juni 2015 begynte han som hovedtrener for Primera División de Argentina-laget Godoy Cruz Antonio Tomba. Han fikk sparken 27. september samme året.

Referanser
----------

1. ↑   FBref, FBref spiller-ID 54629cf9[Hentet fra Wikidata]
2. ↑   transfermarkt.com, Transfermarkt spiller-ID 5555, besøkt 9. oktober 2017[Hentet fra Wikidata]
3. ↑  GABRIEL HEINZE: El hijo de Titina y la garra de un pueblo Arkivert 7. april 2014 hos Wayback Machine.
4. ↑  «Gabriel Heinze». Arkivert fra originalen 4. mars 2016. Besøkt 25. februar 2016.
5. ↑  Man Utd secure Heinze deal
6. ↑  Liverpool.no - Babel nærmer seg ytterligere 12.07.07 Arkivert 27. september 2007 hos Wayback Machine.
7. ↑  SkySports - United braced for Heinze exit 16.07.07[*død lenke*]
8. ↑  The Mirror - HEINZE COURT THREAT 21.07.07
9. ↑  all3points - Defender demands first team place or Liverpool move 23.07.07 Arkivert 21. oktober 2007 hos Wayback Machine.
10. ↑  Guardian - United broke their promise to me, Heinze tells Ferguson 07.08.07
11. ↑  Liverpool.no - Premier League tar affære i Heinze-sagaen 03.08.07 Arkivert 8. oktober 2007 hos Wayback Machine.
12. ↑  Telegraph - Gabriel Heinze in Premiership transfer hearing 07.08.07[*død lenke*]
13. ↑  Timesonline - Cut-price Heinze offered to Barça and Real 19.08.07
14. ↑  «Heinze & Robben complete Real switch». BBC Sport. 23. august 2007. Besøkt 23. august 2007.
15. ↑
16. ↑  Gabriel Heinze dejó de ser DT de Godoy Cruz Arkivert 8. desember 2015 hos Wayback Machine.

Eksterne lenker
---------------

* (en) Gabriel Heinze – Olympedia Rediger på Wikidata

* (en) Gabriel Heinze – Sports-Reference (OL-resultater – arkivert) Rediger på Wikidata

* (en) Gabriel Heinze – FIFA Rediger på Wikidata

* (fr) Gabriel Heinze – LÉquipe Rediger på Wikidata

* (en) Gabriel Heinze – Transfermarkt Rediger på Wikidata

* (en) Gabriel Heinze – Transfermarkt (manager) Rediger på Wikidata

* (en) Gabriel Heinze – national-football-teams.com Rediger på Wikidata

* (en) Gabriel Heinze – WorldFootball.net Rediger på Wikidata

* (en) Gabriel Heinze – Soccerbase.com Rediger på Wikidata

* (en) Gabriel Heinze – FootballDatabase.eu Rediger på Wikidata
* (no) Gabriel Heinzes profil på united.no
* (en) Gabriel Heinzes profil på manutd.com

| * v
* d
* r
Argentinas tropp – VM i fotball 2006 |
| --- |
| 
* 1 Abbondanzieri
* 2 Ayala
* 3 Sorín
* 4 Coloccini
* 5 Cambiasso
* 6 Heinze
* 7 Saviola
* 8 Mascherano
* 9 Crespo
* 10 Riquelme
* 11 Tévez
* 12 Franco
* 13 Scaloni
* 14 Palacio
* 15 Milito
* 16 Aimar
* 17 Cufré
* 18 Rodríguez
* 19 Messi
* 20 Cruz
* 21 Burdisso
* 22 González
* 23 Ustari
* Landslagstrener: Pékerman

 | Flagget til Argentina |

| * v
* d
* r
Argentinas tropp – VM i fotball 2010 |
| --- |
| 
* 1 Pozo
* 2 Demichelis
* 3 C. Rodríguez
* 4 Burdisso
* 5 Bolatti
* 6 Heinze
* 7 Di María
* 8 Verón
* 9 Higuaín
* 10 Messi
* 11 Tévez
* 12 Garcé
* 13 Samuel
* 14 Mascherano
* 15 Otamendi
* 16 Agüero
* 17 Gutiérrez
* 18 Palermo
* 19 Milito
* 20 M. Rodríguez
* 21 Andújar
* 22 Romero
* 23 Pastore
* Landslagstrener: Maradona

 | Flagget til Argentina |